Lazarus Chakwera
Lazarus McCarthy Chakwera (ad Lilongwe die 5 Aprilis 1955 natus), politicus Malaviae, est a die 28 Iunii 2020 praeses patriae. Filius praeceptoris, alumnus est universitatum Malaviensis Borealisque (nomine recentiori Limpopoënsis); studia longinqua iuxta universitatem Africae Australis persecutus est. Ab anno 1989 usque in 2013 praeses fuit Conciliorum Dei Malaviensium. Professor meruit apud Seminarium Theologicum Panafricanum ab anno 2005.

Res politicas suscipiens factionem congressus Malaviensis ab anno 2013 duxit. Ab anno insequenti legatus est parlamento Malaviensi pro circulo Lilongwe boreo-occidentalis. Comitiis 2020 praesidem Petrum Mutharika, qui se iterum proponebat, devicit. Praesidem vicarium ministrumque evolutionis oeconomicae Saulos Chilima convocavit, qui iam praeside Mutharika officium praesidis vicarii tenebat.

Bibliographia 
 "Malawi on the Road to 2014: Rev. Dr. Lazarous Chakwera" in Nyasa Times (15 Aprilis 2013)

Nexus externi 

 "Curriculum Vita" (c. 2012)

Nati 1955
Homines vivi
Politici Malaviae
Duces civitatum
Alumni Universitatis Malaviensis
Alumni Universitatis Limpopoënsis
Alumni longinqui Universitatis Africae Australis